Okresná prokuratúra Košice II 
Mojmírova 5, 040 46 Košice 1 	

Sp. zn. : 4 Pv 834/11/8803	Košice II, 20.2.2014
EEČ : 2-64-89-2014

U Z N E S E N I E

Trestná vec:	obvinený XXXXX  
Prečin:	Všeobecné ohrozenie podľa § 285 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátor Okresnej prokuratúry Košice II
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX II zo dňa 21.2.2012, spisová značka 4 Pv 834/11/8803, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
	V trestnej veci vedenej proti obvinenému XXXXX za prečin všeobecného ohrozenia podľa § 285 ods. 1 Trestného zákona, ktorého sa dopustil na tom skutkovom základe, že dňa 4.12.2010 a dňa 16.9.2011 v presne nezistenom čase v byte na ul. XXXXX V Košiciach opakovane z nedbanlivosti zapríčinil požiar potravín v hrnci na plynovom sporáku a zadymenie priestorov bytu tak, že počas prípravy jedla značne pod vplyvom alkoholu zaspal, kde boli po ohlásení na operačné stredisko OR HaZZ a OS IZS vykonané zásahy jednotiek OR HaZZ v Košiciach, čím zanedbal bezpečnostné a protipožiarne opatrenia a vystavil obyvateľov obytného bloku všeobecnému nebezpečenstvu.

Uznesením prokurátora Okresnej prokuratúry XXXXX II zo dňa 21.2.2012, spisová značka 4 Pv 834/11/8803, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
Uznesením povereného príslušníka OO PZ XXXXX - Západ, sp.zn. ORP-4841/ZA-KE-2011 zo dňa 14.12.2011 bolo podľa § 206 ods. 1 Trestného poriadku XXXXX vznesené obvinenie za prečin všeobecného ohrozenia podľa § 285 ods. 1 Trestného zákona na tom skutkovom základe, že  dňa 4.12.2010 a dňa 16.9.2011 v presne nezistenom čase v byte na ul. XXXXX V Košiciach opakovane z nedbanlivosti zapríčinil požiar potravín v hrnci na plynovom sporáku a zadymenie priestorov bytu tak, že počas prípravy jedla značne pod vplyvom alkoholu zaspal, kde boli po ohlásení na operačné stredisko OR HaZZ a OS IZS vykonané zásahy jednotiek OR HaZZ v Košiciach, čím zanedbal bezpečnostné a protipožiarne opatrenia a vystavil obyvateľov obytného bloku všeobecnému nebezpečenstvu.

XXXXX prokuratúry XXXXX II uznesením, sp. zn. 4 Pv 834/11 zo dňa 21.2.2012 podľa § 216 ods. 1 písm. a), c) Trestného poriadku podmienečne zastavil trestné stíhanie vedené proti obvinenému XXXXX pre prečin všeobecného ohrozenia podľa § 285 ods. 1 Trestného zákona s určením skúšobnej doby v trvaní 12 mesiacov podľa § 216 ods. 2 Trestného poriadku, ktorá začala plynúť právoplatnosťou predmetného rozhodnutia, t.j. dňa 16.3.2012.

Obvinený XXXXX počas určenej skúšobnej doby, ako to vyplýva z oznámenia OÚ XXXXX, KR PZ ODI XXXXX a odpisu z registra trestov, viedol riadny život a nedopustil sa ďalšej trestnej činnosti a ani priestupku.

Vzhľadom na vyššie uvedené skutočnosti považujem toto rozhodnutie za dôvodné a v súlade so zákonom.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Miloš Svat
prokurátor